OpenLLM-France/wikimedia huggingface dataset:
# Garopaba

Garopaba Brasilgo udalerri bat da, Santa Catarina estatuan kokatua. 29.959 biztanle ditu 115,405 km²ko eremuan.

## Ikus, gainera

* Santa Catarina

## Kanpo estekak

* Datuak: Q612191
* Multimedia: Garopaba / Q612191
# Garona (Gállegoren ibaiadarra)

Garona (aragoieraz: río d'a Garona) Aragoiko ibaia da, Gállegoren adarra, Huescako probintziaren mendebaldea zeharkatzen duena. Sasos de Sarramianan du iturburua, 1100 metroko garaieran, Bentué de Rasal herrian. 20 kilometroko luzera du, eta Garoneta Viellatik hurbil (Las Peñas de Riglos udalerria) Gállegora isurtzen da.

## Erreferentziak

* ↑ La Garoneta Vieja. despobladosenhuesca.com (Noiz kontsultatua: 2023-7-24).

## Kanpo estekak

* Datuak: Q115617724
* Multimedia: Garona River (tributary of Gállego) / Q115617724
# Garona Garaia

Garona Garaia (frantsesez Haute-Garonne, okzitanieraz Garona Nauta) Okzitania eskualdeko departamendua da (31), Garona ibaiak zeharkatua.
Prefektura Tolosa hirian dago.

## Mugakideak

Mugakide ditu Ariège, Pirinio Garaiak, Gers, Tarn, Tarn eta Garona eta Aude departamenduak, bai eta Arango harana (Katalunia) eta Huescako probintzia ere (Aragoi).

## Inguru naturala

Perdiguero mendia (3.222 m.) tontorrik altuena da, Huescako probintziaren mugan.

## Erreferentziak

* ↑ Euskaltzaindiaren 36. araua. Euskaltzaindia (Noiz kontsultatua: 2010-9-21).

## Ikus, gainera

* Garona Garaia departamenduko udalerrien zerrenda

## Kanpo estekak

* Datuak: Q12538
* Multimedia: Haute-Garonne / Q12538
# Garonako ubidea

Garonako ubidea (frantsesez: Canal de Garonne), izen ofiziala Garona alboko ubidea (frantsesez: Canal Latéral à la Garonne), alboko ubidea bezala ere ezaguna, Frantziako ubide nabigagarri txiki bat da, sakonera gutxikoa eta 193 kilometroko luzera duena, Tolosa hiria eta Castèths Andòrta lotzen dituena, Bordeletik gertu. XIX. mendean eraiki zen Hegoaldeko ubidearen luzapen bezala, eta bi itsasoen ubidea (canal des Deux-Mers) bezala ezagutzen da eta Mediterraneo itsasoa eta Ozeano Atlantikoaren arteko lotura gisa balio du. 1838an eraikitzen hasi eta 1856an amaitu zen.

## Ezaugarriak
### Deskribapena

Ubidea Garona ibaiaren bide-ertzean dago txandaka, eskuinetik hasi (Tolosatik irteten denean) eta ezkerretara igarotzen da Ageneko (Lot eta Garonako hiriburua) ur zubi batetik. Tolosako (Garona Garaia) Port de l'Embouchure-tik ateratzen da. non Brienne eta Hegoaldeko ubideekin elkartzen den eta Garonan isurtzen ditu urak Castèths Andòrta parean, Girondan, Bordeletik 54 km hego-ekialdera. ibaia itsasaldiei esker nabigagarria den lekutik.
Ubidea Garonako urek elikatzen dute bi harguneren bidez:
* Tolosako Brienneko ubidea,
* eta Laboulbèneko erretena, Agenen (lurpean)
Ur-malda homonimoak okertuta (1974) Montech-eko bost esklusak izan ezik, esklusa guztiek 40,50 m luze eta 6 m zabal dituzte. Montecheko esklusek 30 m-ko lehengo sakonera mantentzen dute.
Ubidearen ibilbidea zubi ugarik zeharkatzen dute, 83 arte, guztiak 1933an berreraiki zituzten zirkulazio modernora egokitzeko.

## Kanpo estekak

* canaldegaronne.com : Garona ubidearen Interneteko ataria
* Canal du Midi - Garona alboko ubidea
* Datuak: Q1032707
* Multimedia: Canal latéral à la Garonne / Q1032707
# Garondo-hezur

Garondo-hezurra garezurraren atze-behealdean kokatzen den hezur bakuna da. Esfenoide, loki eta pareta hezurren artean kokatzen da.

## Deskribapen anatomikoa

Lau zati ditu: oinaldeko zatia, ezkata eta bi alboko zati.

#### Oinaldeko zatia

Burezur oinaldean kokatzen da eta zulo nagusiaren aurrean dagoen xafla estua da. Garezurraren kanpoalde eta behealdean eztarri tuberkulua du. Esfenoidearen atzeko klinoide irtenguneekin giltzatzen da, sinkondrosi motako jostura baten bidez (esfenoide-garondoetako sinkondrosia), clivusa osatuz. Alboaldeek loki hezurraren harri itxurako zatiarekin bat egiten dute, sigmoide zabalgunearen ildoan.

#### Alboko zatiak

Zulo nagusiaren behe alboan kokatzen dira eta bertan garondo kondiloak daude. Kondiloak lehen ornoarekin (atlasa) gitzatzen dira, giltza aurpegien bidez. Kondiloen atzekaldean kondilo kanalaren inguruko depresioak diren kondilo hobiak daude, bakoitza albo batean. Aurrean, hipogloso nerbioaren kanal zabala dago. Nerbio horrek ibilbide laburra egin eta garezur barruan irekitzen da. Kondiloen alboetara jugular muxarradura dago. Muxarradura hori garondo hezurra loki hezurrarekin lotzean, zulo bilakatzen da, jugular zuloa osatuz.

#### Ezkata

Zulo nagusitik atzerantz eta gorantz proiektatzen den zati zabal eta laua da. Zatirik handiena pareta hezurrari lotzen da. Behekaldetik, mastoide irtengunearekin giltzatuta egongo da.
Barrutik, zain zabalguneen aztarnak antzematen dira. Egiturarik nabarmenena, gurutze itxurako goragunea da, ezkata barnealdetik lau ataletan banatuko duena. Goiko bi hobiak garondo lobuluentzat izango dira eta behekoak garuntxo lobuluentzat. Gurutze honen erdiguneari barruko garondo goragunea deritzo eta hortik behera barruko garondo gangarra dago.
Kanpoaldean, giharren lotuneek uzten dituzten aztarnak nabari dira. Zulo nagusiaren atzeko ertza eta ezkataren goiko ertzaren erdibidean kanpoko garondo goragunea dago. Honen behekaldean, garondopeko lerro gorena, goikoa eta behekoa daude. Kanpoko garondo gangarra goiko lerrotik zulo nagusira abiatzen den gangar bertikala da.

## Garondo hezurrarekin loturiko anomaliak

* Platibasia: garondo hezurra laua izango da.
* Inbaginazio basilarra: garondo hezurraren malformazioa. Lepoaren altuera txikitzen da eta garun, nerbio eta bizkar muina zapaltzen ditu.
* Atlasaren asimilazioa: garondo hezurra eta atlasa fusionatuta daude.

## Kanpo estekak

* Datuak: Q16317
* Multimedia: Occipital bones / Q16317
# Garonne-Lomagne-Brulhois kantonamendua

Garonne-Lomagne-Brulhois kantonamendua Frantziako kantonamendu bat da. Tarn eta Garona departamenduan dago, Okzitania (eskualdea) eskualdean. Guztira 29 udalerri ditu eta Saint-Nicolas-de-la-Grave da bere hiriburua.

## Kanpo estekak

* Datuak: Q20899780
# George Minot

George Richards Minot (Boston, 1885eko abenduaren 2a - Brookline, Massachusetts, 1950eko otsailaren 25a) estatubatuar sendagilea izan zen. 1934ko Medikuntzako Nobel Saria jaso zuen George Hoyt Whipple eta William P. Murphyrekin batera anemia perniziosoari buruz egindako lanengatik.
Harvardeko Unibertsitatean medikuntza ikasi zuen. 1915ean Massachusettseko Ospitale Nagusian hasi zen lanean eta odolaren anemia aztertzen. Zirujaua izan zen armadan Lehen Mundu Gerran. 1917tik Bostongo Collis P. Huntington Memorial Hospitalean lan egin zuen eta Harvardeko medikuntza irakaslea ere izan zen. Diabetesa diagnostikatu zioten 1921ean, baina intsulinarekin tratatu ahal izan zuten, urtebete geroago aurkitu baitzuten.
* Datuak: Q245000
* Multimedia: George Minot / Q245000
# George Montague

George Montague (1923ko ekainaren 5 – 2022ko martxoaren 18) gay eskubideen aktibista britainiarra zen, "Herriko Gayrik Zaharrena" ezizenez ezaguna.

## Bizitza eta ondarea

Montague Hackneyn jaio zen, Londresen, 1923ko ekainaren 5ean, George Montagueren eta Nellie Newen seme gisa. Hitchamen hazi zen, Buckinghamshiren.
1974an, Montague kondenatu egin zuten gizon batekin egindako "indezentzia larriagatik", 2004an indargabetu zen zigorra. Hala ere, gobernuari barkamena eskatzea exijitu zuen, eta irabazi egin zuen; azkenean, Barne Ministerioaren barkamena jaso zuen 2017an.
Hala ere, oso ezaguna izan zen Brighton Priden izan zituen agerraldi ikonikoengatik. Han, bere mugikortasun-scooterrean agertu ohi zen, ostadar banderarekin bilduta, eta 'I'm the oldest gay in the village' zioen kartel bati eusten.

## Erreferentziak

* ↑ Woods, Ian. (13 April 2022). «George Montague obituary» The Guardian.
* ↑ (Ingelesez) «Decriminalising homosexuality: An apology at last» BBC News.
* ↑ (Ingelesez) ChrisJ. «George Montague – The Oldest Gay In The Village» Brighton & Hove Pride.

## Kanpo estekak

* Datuak: Q111589523
# George Moore

George Augustus Moore (Moore Hall, Mayoko konderria, Irlanda, 1852ko otsailaren 24a - Londres, Ingalaterra, 1933ko urtarrilaren 21a) ingelesezko idazlea izan zen. Moorerekin Irlandako literaturak pizkunde berria izan zuen.

## Bizitza

Birminghamgo Oscott Collegen egin zituen ikasketak. Londresen eta Parisen margolaritza-ikasketak egin zituen. Garai hartakoa da Confessions of A Young Man (1888, Gizon gazte baten aitormenak) eleberria. Londresen kazetari eta arte-kritikari izan zen.
Hasieran estetizismoari jarraitu bazion ere, ondoren naturalismoaren eragin nabarmena izan zuen. Joera hori oinarri zuela bi eleberri idatzi zituen: The Mummer´s Wife (1885, Komediantearen emaztea) eta Esther Waters (1894), Mooreren lan nagusia.
Ondoren, Irlandako giroa oinarri hartuta, hiru eleberri idatzi zituen: Ave (1911), Salve (1912) eta Vale (1914), Hail and Farewell (Diosala eta agurra) liburuan bilduak. Oso idazkera landua eta arnasa handikoa du.
Moorerenak dira, halaber: The Untilled Field (1903, Izenik gabeko eremua); The Lake (1905, Aintzira); The Brook Kerith (1916); eta Eloise and Abelard (1921).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q965927
* Multimedia: George Moore / Q965927
# George Nepia

George Nepia (Wairoa, 1905eko apirilaren 25a - Ruatoria, 1986ko abuztuaren 27a) zeelandaberritar errugbilari maoria izan zen, hamabosteko eta hamahiruko errugbian jokatu zuena. Maila handiko atzelaria izan zen, errugbilari maoririk ospetsuenetako bat, eta Zeelanda Berriko kiroleko lehenbiziko superrizarra.
1924-1930 bitartean, 46 partida jokatu zituen Zeelanda Berriko errugbi selekzioarekin, 9 test-partida barne. 1924an, 19 urte besterik ez zuela, All Blacks-ek ("The Invincibles" izendaturik) Europan zehar egindako biran parte hartu zuen. 1935ean, Ingalaterrara joan zen hamahiruko errugbi profesionalean jokatzera. 1937an Zeelanda Berrira itzuli, eta bertako hamahiruko errugbiko selekzioan aritu zen.

## Erreferentziak

* ↑ Knight, Lindsay. George Nepia. stats.allblacks.com (Noiz kontsultatua: 2023-10-25).
* ↑ George Nepia. en.espn.co.uk (Noiz kontsultatua: 2023-10-25).

## Kanpo estekak

* Datuak: Q1507984
* Multimedia: George Nepia / Q1507984
# George Norman Bowes Forster

George Norman Bowes Forster, DSO, CMG (1872ko urriaren 4a - 1918ko apirilaren 4a) britainiar militarra izan zen, brigadier-jeneral kargua zeukana bere heriotzan. Avreko guduan hil zuten. 42. brigadaren burua zen, bere kuartela eraso zutenean. Beste teoria batek dio Germaniarrek harrapatu zutela, eta handik gutxira galdutako tiro batek hil zuela.
Bere gorpua ez zuten inoiz aurkitu. Pozières Memorialean oroitzapena egiten zaio, memorialean gradu altuen hildakoa izanik.

## Erreferentziak

* ↑ (Ingelesez) Davis, Frank. (1995). Bloody Red Tabs - General Officer Casualties of the Great War, 1914-1918.. Leo Cooper, 61-62 or..

## Kanpo estekak

* Datuak: Q117900403
# George Mostow

George Daniel Mostow (1923ko uztailaren 4a – 2017ko apirilaren 4a) estatubatuar matematikaria izan zen, Lieren teoriari egindako ekarpenengatik ezaguna. Yale Unibertsitateko Henry Ford II Matematika katedraduna izan zen, National Academy of Sciences-ko kidea, American Mathematical Society-ko 49. presidentea (1987-1988) eta Princetongo (New Jersey) Institute for Advanced Study-ko administratzaile ohia. .
Berak aurkitu eta arakatu zituen Lie taldeetako sare-taldeen zurruntasunaren fenomenoari Mostow-en zurruntasunaren teorema bezala ezagutzen da. Zurruntasunari buruzko bere lanak ezinbesteko papera izan zuen Fields-eko hiru dominadunen lanean, hots, Grigori Margulis, William Thurston eta Grigori Perelman. 1993an AMS Leroy P. Steele saria eman zioten Ikerketari egindako ekarpen nagusiagatik. 2013an, Matematikako Wolf Saria eman zioten.

## Biografia laburra

George (Dan) Mostow 1923an jaio zen. Doktoregoa jaso zuen Harvard Unibertsitatean, 1948an. Bere izendapen akademiko nagusiak Johns Hopkins Unibertsitatean izan zituen 1952-1961 bitartean eta Yale Unibertsitatean 1961etik 1999an erretiratu zen arte. 1974an, Mostow Zientzien Akademia Nazionaleko kide hautatu zuten, 1987an eta 1988an American Mathematical Society-ko presidentea izan zen eta 1993an AMS Leroy P. Steele saria eman zioten Ikerketarako ekarpenagatik.

## Erreferentziak

* ↑ Helgason, Sigurdur. (1975). «Review: Strong ridigidity of locally symmetric spaces, by G. D. Mostow» Bull. Amer. Math. Soc. 81 (3, Part 1): 509–514..

## Kanpo estekak

* Datuak: Q1507954
# George Miller (film zuzendaria)

George Miller (Chinchilla, Queensland, Australia, 1945eko martxoaren 3a) zinemako ekoizle, zuzendari eta gidoilaria da. Haren filmen artean, ospetsuenak Mad Max saila eta Happy Feet dira.

## Filmak

* 1979: Mad Max
* 1981: Mad Max 2
* 1983: Nightmare at 20,000 Feet
* 1983: The Dimissal (TV)
* 1983: Twilight Zone: The Movie (John Landis, Steven Spielberg eta Joe Danterekin elkarlanean zuzendua)
* 1985: Mad Max Beyond Thunderdome
* 1987: The Witches of Eastwick
* 1987: The Year My Voice Broke
* 1989: Dead Calm
* 1991: Flirting
* 1992: Lorenzo's Oil
* 1995: Babe txerritxo ausarta
* 1998: Babe 2
* 2006: Happy Feet
* 2011: Happy Feet 2
* 2011: Mad Max: Fury Road
* 2012: The Odyssey

## Sariak
### Oscar Sariak

* 1992: Gidoi original hoberenerako izendatua, Lorenzo's Oil filmarengatik.
* 1995: Gidoi egokitu hoberenerako izendatua, Babe txerritxo ausarta filmarengatik.
* 1995: Pelikula hoberenerako izendatua, Babe txerritxo ausarta filmarengatik.
* 2006: Animaziozko film hoberenaren saria, Happy Feet filmarengatik.

### Urrezko Globo Sariak

* 2006: Animaziozko film hoberenerako saria, Happy Feet filmarengatik.

### BAFTA sariak

* 1995: Gidoi egokitu hoberenerako izendatua, Babe txerritxo ausarta filmarengatik.
* 1995: Film hoberenerako izendatua, Babe txerritxo ausarta filmarengatik.
* 2006: Animaziozko film hoberenaren saria, Happy Feet filmarengatik.

## Kanpo loturak

* George Miller zinema zuzendariaren IMDBko fitxa irakurgai (Ingelesez)
* Datuak: Q446960
* Multimedia: George Miller / Q446960
# George North

George Philip North (King's Lynn, Norfolk, 1992ko apirilaren 13a) galestar errugbi jokalaria da, hegaleko postuan aritzen dena. Pro 14 Ligako Ospreys Rugby taldeko kidea da 2018tik. 2010eko azaroaren 13an egin zuen debuta Galesko selekzioarekin, Cardiffen, Hegoafrikaren aurka.

## Palmaresa
### Northampton Saints

* Ingalaterrako txapelketa
** irabazlea: 2014
* European Challenge Cup
** irabazlea: 2014

### Galesko selekzioa

* Sei Nazioen Txapelketa
** irabazlea: 2012, 2013, 2019, 2021
** Grand Slama: 2012, 2019
** Triple Crown: 2012, 2013, 2019, 2021
** Doddie Weir Cup: 2018, 2019, 2021

## Oharrak

* ↑ George Northen ama Galesen jaio zen, Angleseyn zehazki, eta familia bertara aldatu zen George bi urte zituelarik

## Erreferentziak

* ↑ George North. en.espn.co.uk (Noiz kontsultatua: 2023-5-28).
* ↑ Wales crush Ireland to win third Six Nations grand slam in 11 years. theguardian.com (Noiz kontsultatua: 2019-3-16).

## Kanpo estekak

* Datuak: Q3101802
* Multimedia: George North / Q3101802
# Gerry Conway (musikaria)

Gerry Conway (King's Lynn, 1947ko irailaren 11 – 2024ko martxoaren 29a) ingeles bateria-jotzailea izan zen.
1970eko hamarkadan hasi zen hainbat taldetan jotzen. Hamarkada horretan, Cat Stevensekin batera zegoen taldeko kide izan zen, musikari anglozipretarra erretiratu zen arte. 1980ko hamarkadan Jethro Tullen bi albumetan jo zuen. Fairport Convention taldeko kide ere izan zen 1998tik 2022ra.

## Diskografia
### Eclectionekin

* Eclection (1968)

### Steeleye Spanekin

* Hark! The Village Wait (1970)

### Al Stewartekin

* Zero She Flies (1970)

### Cat Stevensekin

* Teaser and the Firecat (1971)
* Catch Bull at Four (1972)
* Foreigner (1973)
* Buddha and the Chocolate Box (1974)
* Saturnight (1974)
* Numbers (1975)
* Back to Earth (1978)
* Majikat (2004)

### Mike McGearrekin

* Woman (1972)
* McGear (1974)

### Kate & Anna McGarriglerekin

* Entre la jeunesse et la sagesse (1980)

### Jethro Tullekin

* The Broadsword and the Beast (1982)
* Crest of a Knave (1987)

### Fairport Conventionekin

* Rosie (1973)
* The Wood and the Wire (1999)
* XXXV (2002)
* Over the Next Hill (2004)
* Sense of Occasion (2007)
* Festival Bell (2011)
* By Popular Request (2012)
* Myths and Heroes (2015)
* 50:50@50 (2017)
* Shuffle and Go (2020)

### Richard Thompsonekin

* Watching the Dark (bilduma, 1993)
* Faithless (1985ean grabatua, 2004an argitaratua)
* Live at the BBC (1980ko hamarkadan grabatua, 2011n argitaratua)
* Live at Rockpalast (recorded 1984, 2017an argitaratua)
* Live at Rock City, Nottingham, November 1986 (2020an argitaratua)

### Iain Matthewsekin

* If You Saw Thro' My Eyes (1971)

## Kanpo estekak

* Datuak: Q1398763
* Multimedia: Gerry Conway (musician) / Q1398763
# Gerry Mulligan

Gerry Mulligan (Queens Village, New York, Ameriketako Estatu Batuak, 1927ko apirilaren 6a - Connecticut, Ameriketako Estatu Batuak, 1996ko urtarrilaren 20a) jazzeko musikagilea izan zen.

## Bizitza

Nerabe zela hasi zen musika idazten, eta lehenengo lanak bere herriko irratiari saldu zizkion. Ondoren, Elliot Lawrence (1945) eta Gene Kruparekin (1946) lan egin zuen. Claude Thornhillen orkestran Gil Evans ezagutu zuen eta harekin batera Miles Davisen Birth of the Cool (1949-1950) album ospetsua grabatu zuen. Lan horretarako Mulliganek Jeru eta Venus De Milo lanak osatu zituen.
1952an hainbat orkestrazio egin zituen Stan Kentonentzat, eta Chet Bakerrekin laukote bat osatu zuen. Beste laukote batekin Parisko jaialdian parte hartu zuen 1954an. 1960an hamahiru lagunez osatutako orkestra osatu zuen, Concert Jazz Band. Garai hartan disko ugari grabatu zituen orduko jazz musikagile nagusiekin: Lee Konitz, Thelonious Monk, Paul Desmond, Johny Hodges, Ben Webster, Tommy Flanagan.
1971n seikote bat osatu zuen, Age of Steam. 1982an Astor Piazzola argentinar musikariarekin batera, big band bat zuzendu zuen Europan (1982).
Hainbat filmetan parte hartu zuen, bai musikagile, bai antzezle gisa: I Want to Live (1958) eta Jazz on A Summer´s Day (1958).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156535
* Multimedia: Gerry Mulligan / Q156535
# Gerry Kelly

Gerard "Gerry" Kelly (Belfast, 1953ko apirilaren 5a) irlandar errepublikar politikari bat da. Iraganean Behin-behineko IRAko kide izana, 1998ko Ostiral Santuko Hitzarmena ahalbideratuko zuen Ipar Irlandako bake prozesuan parte hartu zuen eta gaur egun Sinn Féin alderdiko kidea da.

## Biografia

1970eko hamarkadatik 1990eko hamarkadaraino Behin-behineko IRAko kide izan zen, 1973an Londresen beste hainbat IRAkideekin batera lehergailu bidezko hainbat atentatu burutu ondoren atxilotua izan eta ingeles espetxeetan preso sartu zuten. Bertan, irlandar presoen estatu politikoaren aldeko gose greban parte hartu zuen. 1975ean Ipar Irlandako Maze espetxera lekualdatua izan zen. 1977, 1982 eta 1983an ihesaldi saiakerak burutu zituen.
1983ko Maze espetxeko ihesaldi handian parte hartu zuen, honetan Bigarren Mundu Gerraz geroztik Europan espetxe batetik egindako preso kopuru handienak ihes egin zuen eta Erresuma Batuko historiako inoizko espetxe ihesaldi handiena izan zen, denera Kelly eta beste 37 irlandar presoek ihes egin zuten, sei pistola erabiliz eta ihes egiteko espetxeko gosari-banaketa kamioia bahituz. Hiru urtez Europan IRAkide aktibo bezala jardun zuen.
1986ko abenduaren 4ean Brendan "Bike" McFarlane IRAkidearekin batera Amsterdamgo pisu batean atxilotua izan zen. Atxiloketan pasaporte faltsuak, 14 errifle, 100.000 munizio ale eta nitrobentzenoa atzeman zizkieten. Herbeheretan epaituak izan eta Erresuma Batura estraditatua izan ondoren preso sartu zuten. 1989ko ekainaren 2an herbeherear agintariekin negoziatutako estratidatzio baldintzen arabera aske gelditu zen.
1990-1993 artean Sinn Féineko Martin McGuinness eta adiskideminarekin batera Britainiar Gobernuarekin Ipar Irlandako gatazkaren Bake Prozesurako negoziaketa sekretuetan parte hartu zuen. Gerora, Kelly bera Sinn Fein alderdiko kide bilakatu zen, 1998ko Ostiral Santuko Hitzarmena ahalbideratuko zuen Ipar Irlandako bake prozesuan errol garrantzitsua jokatuz.
* Datuak: Q5552825
* Multimedia: Gerry Kelly / Q5552825
# Gers

Gers (frantsesez fonetikoki ʒɛʁs edo ʒɛːʁ) Okzitania eskualdeko departamendua da (32), Gers ibaiak zeharkatua, Garonaren ibaiadarra.
Auch da hiriburua.

## Geografia

Mugakide ditu Pirinio Garaiak hegoaldean, Garona Garaia ekialdean, Tarn eta Garona, Lot eta Garona iparraldean, Landak mendebaldean eta Pirinio Atlantikoak hego-mendebalean.
Nahiko herrialde zelaitsua da, mendixka batzuekin. Ibai denak Bizkaiko Golkorantz dabiltzate, bi multzotan: Garonarena eta Aturrirena.
Klima kontinentala du eta udan ibaiek oso ura gutxi ditu.
Hiri handienak : Auch (hiriburua, 19.954 biztanleekin 2011n), Condom (7.099 b. 2009an) eta Fleurance (6.360 b. 2009an).

## Historia

Antzinako Akitaniaren zatia, Auch eta Elusa ziren Akitaniaren hiriburuak erromatarren garaian; gero, Gaskoniako dukerria desegin zenean, konderrietan banatuta zegoen (haien artean Armañac zen boteretsuena) eta banan-banan Frantziaren barruan geratu zen Gaskoiniako probintzian. Frantziako Iraultzaren ondorioaz, 1790eko martxoaren 4an sortu zen departamendua. 1808 departamendu zati bat (Lavit kantoia ipar-ekialdean) Tarn eta Garonaren departamendura lotu zen.
D'Artagnan famatua herrialde honetan jaio zen.

## Kanpo estekak

* Datuak: Q12517
* Multimedia: Gers (department) / Q12517
# Gers (ibaia)

Gers (frantsesez: Gers, okzitanieraz: Gers) hego-mendebaldeko Frantziako ibaia da, Garonaren adarra, Pirinio Garaiak, Gers eta Lot eta Garona departamenduak zeharkatzen dituena. 175,4 kmko luzera eta 1.227 km² arroa ditu.

## Geografia

Lannemezanen du iturburua, 613 mko garaieran, eta Layrac-en, Agendik hurbil, Garonara isurtzen da. Ibaiadar nagusiak Cier (13,7 km), Gèze (11,7 km), Cédon (18,7 km) eta Sousson (33,9 km) eskuinetik, eta Arçon (18,2 km), Aulouste (20,6 km), Talouch (14 km), Ousse (10,6 km), Lauze (16,3 km) eta Auchie (15,8 km) ezkerretik, dira.
Zeharkatzen dituen hiri handienak hauek dira:
* Pirinio Garaiak (65) : Lannemezan, Monléon-Magnoac
* Gers (32) : Chélan, Panassac, Masseube, Seissan, Pavie, Auch, Preignan, Montestruc-sur-Gers, Fleurance, Lectoure
* Lot eta Garona (47) : Astaffort, Layrac

## Hidrometria

Gers ibaiaren emaria 40 urtez, 1967-2006 bitartean, neurtua izan da Layrac-en. Gune horretan, drainatutako eremuak 1.190 km² ditu, arro osoaren % 96. Urteko batez besteko emaria 7,06 m³ segundoko da. Emari handiena otsailean du (15,2 m³/s), eta txikiena irailean (1,67 m³/s).
Gers ibaiaren batez besteko emariak (m³/s), Layrac-en neurtuak Datuak: 1967 eta 2006 artean

## Erreferentziak

* ↑ Fiche cours d'eau: Le Gers (O6--0250) http://services.sandre.eaufrance.fr
* ↑ Le Gers à Layrac Hydro.eaufrance.fr

## Kanpo estekak

* Datuak: Q836299
* Multimedia: Gers River / Q836299
# Gerry Hutch

Gerry Hutch (1963, Dublin) irlandar krimen antolatuaren buru bat da. Irlandako historiako lapurreta handienetako biren egilea izatearen susmagarria da. Nagusiki bera eta bere erakundeari banku eta bitxitegi lapurreten eta iruzurren atzean egotea egotzi izan zaio, bai eta diru garbiketa eta droga-trafikoan jardutea ere.
Veronica Guerin kazetariak "Bizimodu disziplinatu eta aszetikoa", alegia, luxu handirik gabeko bizimodua izateagatik "The Monk" ("Fraidea") ezizena ipini zion.

## Ikus gainera

* Irlandar mafia